Diari Oficial de la Generalitat Valenciana


Sumari del DOGV 6317, del 23-07-2010 (2010/7845)

RESOLUCIÓ de 30 de juny de 2010, de la Direcció General d'Ordenació i Centres Docents de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7845


Data del document
:   30-06-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de juny de 2010, de la Direcció General d'Ordenació i Centres Docents de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2010. [2010/7845]
Amb data 28 de gener del 2010 es va publicar en el DOCV l'orde de la Conselleria d'Educació, de 29 de desembre de 2009, per la que es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2010.
Amb data 13 de maig es va publicar en el DOCV l'orde de 7 de maig del 2010, de la Conselleria d'Educació, per la qual es determina el crèdit que ha de finançar les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals, per a l'exercici econòmic 2010.
Una vegada finalitzat el termini de presentació de les sol·licituds, amb data 14 de juny del 2010, s'ha reunit la Comissió Avaluadora prevista en la base sèptima de la dita orde, qui, una vegada revisats els expedients de sol·licitud presentats i d'acord amb els criteris de valoració exposats en la base octava de l'Orde de convocatòria, proposa la distribució del crèdit de la línia pressupostària T1572.000, entre els centres que han presentat sol·licituds per a la subvenció dels servicis complementaris de transport i menjador de l'alumnat usuari dels dits centres.
Així mateix, d'acord amb la base desena de l'Orde de 28 de gener de 1010, el Servici de Títols, Beques i Ajudes a l'Estudi, com a òrgan instructor del procediment, ha informat favorablement la proposta de resolució en els termes acordats per l'esmentada Comissió Avaluadora i l'eleva a la Direcció General d'Ordenació i Centres Docents.
Vista la citada propuesta de resolució i fent ús de les atribucions que m'atorga la disposició final primera de l'esmentada Orde de 29 de desembre de 2009, de la Conselleria d'Educació, resolc,
Primer
Admetre la totalitat de les 14 sol·licituds presentades, corresponents als centres que se citen en l'annex I d'esta resolució.
Segon
Concedir les ajudes per a atendre els gastos dels servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2010, que es detallen en l'annex I d'esta resolució, i per un import total d'1.970.937 euros, per a la qual cosa s'ha tingut en compte la tipologia majoritària de discapacitat dels alumnes del centre, atenent a la classificació de les unitats concertades, i el nombre d'alumnes usuaris dels servicis complementaris de transport i menjador del centre.
Tercer
Els esmentats imports s'abonaran a càrrec de la línia de subvenció T1572.000, capítol IV, de la secció, servici, centre gestor i programa 65.60.32.107.60 d'Ensenyança Primària, prevista en la Llei 13/2009, de 29 de desembre, de la Generalitat de Pressupostos per a l'exercici 2010.
Quart
Els centres hauran de presentar la justificació en els terminis i la forma prevista en la base dotzena de l'orde de convocatòria; i a més hauran de presentar el document inclòs en la present resolució com a annex II
Quint
Ordenar la publicació en el Diari Oficial de la Comunitat Valenciana de la present resolució en la següent pàgina web de la Conselleria d'Educació:
http://www.edu.gva.es/ocd/areacd/val/subvenciones.htm (valencià)
http://www.edu.gva.es/ocd/areacd/es/subvenciones.htm (castellà)
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present Resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la notificació a l'interessat.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà en el que es notifique la resolució expressa del recurs de reposició o que este haja d'entendre's presumptament desestimat.
València, 30 de juny del 2010.- El director general d'Ordenació i Centres Docents: Rafael Carbonell Peris.